
Tirdzniecības vietas
 Gaujas ielā 7, Ādažos, nomas tiesību
ELEKTRONISKĀS IZSOLES NOTEIKUMI
Ādažos, Ādažu novadā


Izdoti saskaņā ar 
Ādažu novada pašvaldības domes Pašvaldības
mantas iznomāšanas un atsavināšanas komisija
 23.03.2022. nolikuma Nr. 14 8.1. punktu.

1. Vispārīgie noteikumi
1. Izsoles noteikumi (turpmāk – Noteikumi) nosaka kārtību, kādā tiks noteikts nomnieks tirdzniecības vietas bez apbūves tiesībām ierīkošanai Ādažu novada pašvaldībai piederošā nekustamā īpašuma ar kadastra numuru 80440070364 sastāvā esošās zemes vienības ar kadastra apzīmējumu 80440070364 un adresi Gaujas iela 7, Ādaži, Ādažu nov., kopplatība 0,3559 ha, teritorijas daļā 60 m2 platībā (turpmāk – Objekts).
1.1. [bookmark: _Hlk231811986]Nomas Objekta elektroniskā izsole tiek rīkota saskaņā ar Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi”  32. punktu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu un Ādažu novada pašvaldības domes 23.04.2026. lēmumu Nr. 141 “Par pašvaldības zemes daļas nomas tiesību izsoli Gaujas ielā 7, Ādažos” un 25.06.2026. lēmumu Nr. 245 “Par zemes daļas nosacītās nomas maksas apstiprināšanu un nomas tiesību izsoles rīkošanu Gaujas ielā 7, Ādažos”.
1.2. Nomas Objekta izmantošanas mērķis – izveidot tirdzniecības vietu Latvijā ražotu produktu un preču tirdzniecībai, kā arī publisku pasākumu rīkošanai (semināri, meistarklases un tml.).
1.3. Nomas tiesību elektronisko izsoli organizē un veic Ādažu novada pašvaldības domes apstiprināta Pašvaldības mantas iznomāšanas un atsavināšanas komisija (turpmāk – Komisija). Ar Noteikumiem var iepazīties interneta vietnē: https://www.adazunovads.lv/lv/izsolu-katalogs .
1.4. Iznomātājs – Ādažu novada pašvaldība.
1.5. Izsole ir elektroniska ar augšupejošu soli.
1.6. Izsole sākas elektronisko izsoļu vietnē https://izsoles.ta.gov.lv 24.07.2026. plkst. 13.00 un noslēdzas 13.08.2026. plkst. 13.00.
1.7. Pieteikšanās izsolei līdz 03.08.2026. plkst. 23.59.
2. Objekta raksturojums.
2.1. Bez apbūves tiesībām tiek iznomāta Nekustamā īpašuma ar kadastra numuru 80440070364 sastāvā esošās zemes vienības ar kadastra apzīmējumu 80440070364 un adresi Gaujas iela 7, Ādaži, Ādažu nov., teritorijas daļa 60 m2 platībā saskaņā ar shēmu (1. pielikums), kas paredzēta tirdzniecības vietas ierīkošanai un tirdzniecībai paredzētas mazēkas/kioska izvietošanai.
2.2. Objekta teritorijā šobrīd atrodas tirdzniecības ēka – kiosks ar kadastra apzīmējumu 80440070364006 (turpmāk – kiosks), kurš pieder SIA “Ādažu ražotāji”, reģistrācijas numurs 54103145031, juridiskā adrese: Gaujas iela 11 - 28, Ādaži, Ādažu nov., LV-2164, ar kuru attiecībā uz Objektu ir spēkā zemes nomas līgums līdz 21.07.2026.
2.3. Izsoles uzvarētājam ir iespēja Objektā novietot savu mazēku vai izmantot esošo kiosku, panākot vienošanos par to, ka SIA “Ādažu ražotāji” nodod kiosku izsoles uzvarētājam izmantošanai (pirkums, noma, patapinājums u.tml.). 
2.4. Izsoles uzvarētājs, Noteikumu 2.3. punkta gadījumā, 3 (trīs) nedēļu laikā pēc izsoles rezultātu apstiprināšanas, pašvaldībā iesniedz abpusēji parakstītu darījumu apliecinošu dokumentu ar SIA “Ādažu ražotāji” par kioska nodošanu izsoles uzvarētājam. 
2.5. gadījumā, ja izsoles uzvarētājs nepanāk vai neizmanto iespēju noslēgt 2.3. punktā minēto vienošanos 2.4. punktā minētajā termiņā, Objekts tiek atbrīvots no kioska ne ilgāk kā 3 (trīs) mēnešu laikā, un izsoles uzvarētājam tiek noteikts termiņš - seši mēneši, skaitot no zemes nomas līguma noslēgšanas, savas mazēkas novietošanai.
2.6. Noteikumos minētie nosacījumi attiecībā par darījumiem ar kioska izmantošanu un jaunas mazēkas novietošanu nav piemērojami, ja izsoles rezultātā Objekta nomas tiesības iegūst SIA “Ādažu ražotāji”.
2.7. Objekta nomas līguma termiņš – 6 (seši) gadi, ar tiesībām pagarināt to normatīvajos aktos paredzētajā kārtībā.
2.8. Papildus nomas maksai nomnieks maksā pievienotās vērtības nodokli, nekustamā īpašuma nodokli un komunālo pakalpojumu rēķinus.
2.9. [bookmark: _Hlk231811318]Objekts tiek iznomāts mazēkas ierīkošanai Latvijā ražoto produktu un preču tirdzniecībai, kā arī publisku pasākumu rīkošanai (semināri, meistarklases un tml.).
2.10. Izsoles uzvarētājs ir tiesīgs nodot nomā mazēku vai apakšnomā zemes daļu zem ēkas:
2.10.1. aktivitāšu nodrošināšanai, kas saistītas ar Ādažu novada un Latvijas produkcijas popularizēšanu, tajā skaitā, meistarklašu un degustāciju organizēšana, ieskaitot produkcijas sagatavošanu un pabeigšanu uz vietas;
2.10.2. kafijas automātu izvietošanai;
2.10.3. normatīvajos aktos paredzētā kārtībā saskaņotu reklāmas stendu vai baneru izvietošanai;
2.10.4. citu aktivitāšu nodrošināšanai un pakalpojumu sniegšanai, kas saistīti ar 2.9. punktā minētā mērķa īstenošanu, ja tas rakstveidā saskaņots ar pašvaldību.
2.11. Objektā var izvietot tikai moduļa tipa mazēku, ar ēkas augstumu līdz 3,6 m.
2.12. No jauna izvietojamas mazēkas novietojums un ārējais izskats, kā arī mazēkas un kioska visa veida pārbūves ir jāsaskaņo ar Ādažu novada būvvaldi.
2.13. Inženierkomunikāciju pieslēgšanu un uzturēšanu ēkas darbībai nodrošina izsoles uzvarētājs.
2.14. Neskaidrību gadījumā par Objektā esošo kiosku vai to apskati sazināties ar  SIA “Ādažu ražotāji” pilnvaroto pārstāvi Arti Brūveri, tālr.28804673, e-pasts: artis.bruvers@carnikava.lv.
3. Izsoles veids, maksājumi un samaksas kārtība.
3.1. Maksāšanas līdzekļi – 100 % euro.
3.2. Izsoles sākumcena – Objekta sākotnējā aprēķinātā nomas maksa 81,- euro (astoņdesmit viens eiro, 00 centi) mēnesī bez PVN. 
3.3. Izsoles solis noteikts 10.- euro (desmit eiro, 00 centi).
3.4. Iznomātājs nomas līgumu slēdz ar pretendentu (turpmāk – Nomnieks), kurš atbilst iznomātāja nosacījumiem un ir piedāvājis augstāko nomas maksu.
3.5. Papildus nosolītajai nomas maksai nomniekam jāmaksā pievienotās vērtības nodoklis Latvijas Republikas normatīvajos aktos paredzētajā apmērā un kārtībā. 
4. Nosacījumi pretendenta dalībai izsolē.
4.1. Par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem Noteikumiem ir tiesīga piedalīties izsolē un iegūt nomas tiesības.
4.2. [bookmark: _Hlk173322426]Persona, kura vēlas piedalīties publiskas personas mantas nomas tiesību izsolē un ir reģistrējusies izsoļu dalībnieku reģistrā, līdz izsoles publikācijā norādītajam laikam, izmantojot elektronisko izsoļu vietni, nosūta izsoles organizētājam lūgumu autorizēt to dalībai izsolē, kā arī samaksā elektroniskās izsoles vietnes administratoram maksu par dalību izsolē normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu. Triju darbdienu laikā pēc rēķina samaksas izsoles organizētājs autorizē dalībai izsolē pretendentus, kuri izpildījuši visus nomas tiesību izsoles priekšnoteikumus.
4.3. Dalībnieki, kuri nav iemaksājuši izsoles vietnes administratoram maksu, par dalību izsolē normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu līdz šo noteikumu 1.8. punktā norādītajam datumam, izsolei netiek reģistrēti.
4.4. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistrā un kuram:
4.4.1. nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 euro (viens simts piecdesmit eiro), kā arī maksājumu (nodokļi, nomas maksājumi utt.) parādu attiecībā pret Ādažu novada pašvaldību;
4.4.2. nav pasludināta maksātnespēja, nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu;
4.4.3. ir reģistrēta saimnieciskā darbība, saskaņā ar spēkā esošajiem normatīvajiem aktiem.
4.5. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
5. Izsoles pretendentu reģistrēšana.
5.1. Pretendentu reģistrācija notiek 1.7. punktā norādītājā laikā un vietnē.
5.2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē https://izsoles.ta.gov.lv norāda visu reģistrācijas formā pieprasīto informāciju.
5.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
5.4. Reģistrējoties izsolei, pretendents apliecina, ka iepazinies ar šiem Noteikumiem, piekrīt tiem un nav iebildumu pret šo Noteikumu nosacījumiem.
5.5. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
5.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 3 (trīs) dienu laikā, izmantojot elektronisko izsoļu vietnē pieejamo rīku.
5.7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
5.8. Izsoles pretendents netiek reģistrēts, ja: 
5.8.1. nav izpildīti visi Noteikumu 4. punktā noteiktie nosacījumi;
5.8.2. uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
5.8.3. saņemta informācija par pretendenta nenokārtotajiem parādiem, kas var būt par iemeslu tā maksātnespējas ierosināšanai.
5.9. Izsoles rīkotāji nav tiesīgi sniegt informāciju pretendentiem par citiem izsoles pretendentiem.

6. Izsoles norise.
6.1. Izsole sākas 1.7. punktā norādītājā laikā un vietnē.
6.2.  Izsolei autorizētie dalībnieki drīkst izdarīt solījumus visā izsoles norises laikā.
6.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
6.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
6.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
6.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
6.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
7. Izsoles rezultātu apstiprināšana.
7.1. Komisija ne vēlāk kā piecu darba dienu laikā pēc izsoles paraksta izsoles protokolu un nekavējoties iesniedz  izsoles protokolu Ādažu novada pašvaldības domei apstiprināšanai.
7.2. Izsoles rezultātus apstiprina Ādažu novada pašvaldības dome (turpmāk arī – dome), pirmajā domes sēdē pēc izsoles dienas, pieņemot lēmumu par izsoles rezultātu apstiprināšanu un nomas līguma slēgšanu ar izsoles uzvarētāju, ievērojot Noteikumu 8.2. punktā noteikto, un informē par to izsoles uzvarētāju.
8. Nomas līguma noslēgšana un citi noteikumi.
8.1. Elektronisko izsoļu vietne uz Izsoļu dalībnieku reģistrā reģistrētā elektronisko izsoļu vietnes lietotāja kontu nosūta automātiski ģenerētu paziņojumu par to, ka viņš nosolījis augstāku cenu nekā citi.
8.2. Zemes nomas līgums tiks slēgts šādos gadījumos:
8.2.1. zemes nomas tiesības izsoles rezultātā iegūst SIA “Ādažu ražotāji” (1. pielikums);
8.2.2. zemes nomas tiesības iegūst cita persona, kas vienojas par SIA “Ādažu ražotāji” kioska izmantošanu (2.3. punkts) zemes nomas līgumā noteiktajiem mērķiem. Zemes nomas līgums tiek noslēgts pēc Noteikumu 2.4. punkta izpildes (1. pielikums);
8.2.3. zemes nomas tiesības iegūst cita persona, kas nevienojas vai nevēlas izmantot iespēju vienoties par SIA “Ādažu ražotāji” kioska izmantošanu. Zemes nomas līgums tiek noslēgts pēc Objekta atbrīvošanas no kioska (Objekta atbrīvošanas termiņš ne ilgāk kā trīs mēneši) (2. pielikums).
8.3. Zemes nomas līgums netiek noslēgts, ja netiek panākta 2.3. punktā minētā vienošanās, SIA “Ādažu ražotāji” neatbrīvo Objektu un objektīvu iemeslu dēļ pašvaldībai nav iespējas atbrīvot Objektu no kioska 2.5. punktā minētajā termiņā.
8.4. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 5 darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, uzskatāms, ka nomas tiesību pretendents no nomas līguma slēgšanas ir atteicies.
8.5. Ja izsoles dalībnieks, kurš nosolījis augstāko nomas maksu, noteiktajā laikā nav noslēdzis nomas līgumu, par to iznomātājs informē izsoles dalībnieku, kurš nosolījis nākamo augstāko nomas maksu, un šim izsoles dalībniekam ir tiesības 5 (piecu) darba dienu laikā no paziņojuma saņemšanas dienas paziņot iznomātājam par Izsoles objekta nomas līguma slēgšanu par paša nosolīto augstāko nomas maksu.
8.6. Nomas līguma projekti (1., 2. pielikums) tiek apstiprināti kopā ar šiem Noteikumiem.
8.7. Izsole atzīstama par nenotikušu, ja:
8.7.1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
8.7.2. noteiktajos termiņos nav reģistrējies neviens izsoles dalībnieks;
8.7.3. neviens dalībnieks nav pārsolījis izsoles sākumcenu.
8.8. Izsoles rezultāti tiek anulēti, ja netiek panākta 2.3. punktā minētā vienošanās, SIA “Ādažu ražotāji” neatbrīvo Objektu un objektīvu iemeslu dēļ pašvaldībai nav iespējas atbrīvot Objektu no kioska 2.5. punktā minētajā termiņā.
8.9. Lēmumu par izsoles atzīšanu par nenotikušu un izsoles rezultātu anulēšanu pieņem Ādažu novada pašvaldības dome.
8.10. Noteikumi stājas spēkā to apstiprināšanas dienā.
8.11. Noteikumiem pievienoti 2 pielikumi:
8.11.1. 1. pielikums: Nomas Objekta shēma. uz 1 lp.;
8.11.2. 2. pielikums: Nomas līguma projekti uz __ lp.


Ādažu novada pašvaldības domes
Pašvaldības mantas iznomāšanas un
atsavināšanas komisijas priekšsēdētājs					            Edvīns Šēpers

